प्रेम जितना शुद्ध होगा, उतना ही भगवदभिमुख होगा और जहाँ भगवदप्रेम होगा, वहाँ मनुष्य में निर्भयता और निश्चिन्तता इतनी अधिक बढ़ जाएगी की वह कर्तव्यपालनमें, सत्यभाषणमें, दुसरों का उपकार करनेमें, अपना सर्वस्व देकर भी सेवा करनेमें और जीवनकी महान कठिनाइयोंमें जरा भी नहीं डरेगा | वह दृढ़प्रतिज्ञ, मनस्वी, तेजस्वी, साहसी और वीर होनेके साथ ही अत्यंत विनम्र, आदर्श, विनयी, मधुरभाषी, समझकर करनेवाला और शांतिप्रिय होगा | उससे किसीका अपकार तो होगा ही नहीं | वहा सर्वथा नि:स्वार्थ, भगवद्विश्वासी, भगवदकृपापर निर्भर रहनेवाला और सदा आनंदमें निमग्न रहनेवाला होगा |